Shehbaz Sharif

Mian Muhammad Shehbaz Sharif (født 23. september 1951) er en pakistansk politiker og forretningsmann som var statsminister i Pakistan fra 11. april 2022 til 14. august 2023. Han ble etterfulgt av Anwaar ul Haq Kakar. Han er også president i partiet Pakistan Muslim League (N), PML-N.

Shehbaz ble innvalgt i provinsforsamlingen i Punjab i 1988 og i Pakistans nasjonalforsamling i 1990. Han ble gjenvalgt i Punjab i 1993 og ble da opposisjonsleder. I 1997 ble han leder for provinsregjeringen i Punjab. Etter statskuppet i Pakiastan i 1999 tilbrakte han noen år i eksil i Saudi-Arabia før han returnerte til Pakistan i 2007. Han ble da på nytt leder for provinsregjeringen og satt i denne posisjonen til hans parti mistet flertallet i 2018.

I desember 2019 ble 23 eiendommer tilhørende ham og hans sønn Hamza Sharif beslaglagt etter anklager om hvitvasking. I september 2020 ble Shehbaz arrestert og fengslet i påvente av rettssak. 14. april 2021 ble han løslatt mot kausjon.

Etter den politiske krisen i Pakistan i 2022 ble han, etter mistillitsvotumet mot Imran Khan, valgt til statsminister. Han trakk seg fra denne posisjonen 9. august 2023 og ble erstattet av Anwaar ul Haq Kakar som tiltrådte som fungerende statsminister 14. august 2023.

Referanser 

Pakistanske politikere